The Cure

Οι The Cure είναι ένα αγγλικό συγκρότημα που σχηματίστηκε στο Κρώλεϊ (Crawley) (Δυτικό Σάσσεξ) το 1976. Το συγκρότημα βίωσε πολλές αλλαγές στα μέλη του, με μοναδικό σταθερό μέλος τον Ρόμπερτ Σμιθ (βασικός στιχουργός, τραγουδιστής, κιθαρίστας).

Ξεκίνησαν στα τέλη της δεκαετίας του 70 κυκλοφορώντας τον πρώτο δίσκο τους Three Imaginary Boys (1979) καθώς και διάφορα σινγκλς. Με αυτόν το δίσκο το συγκρότημα θεωρήθηκε μέλος του Ποστ-Πανκ και Νew Wave κινήματος που είχε εξαπλωθεί στην Αγγλία με την Πανκ Ροκ επανάσταση. Οι "The Cure", στα πρώτα τους βήματα, δέχτηκαν πολλές κριτικές οι οποίες σύγκριναν την μουσική τους με εκείνη των Buzzcocks, Siouxsie and the Banshees, και Joy Division. Στις αρχές της δεκαετίας του 80 ο "σκοτεινός και βασανιστικός" ήχος της μουσικής τους καθιέρωσε το Γκόθικ Ροκ είδος.

Μετά τη κυκλοφορία του Pornography (1982) το μέλλον του συγκροτήματος ήταν αβέβαιο και ο Ρόμπερτ Σμιθ ήταν πρόθυμος να αφήσει στο παρελθόν την μελαγχολικό, καταθλιπτικό αποτύπωμα που είχε αποκτήσει το συγκρότημα. Με το σινγκλ "Let's Go to Bed" (1982), o Σμιθ άρχισε να υιοθετεί μια ποπ αίσθηση μουσικής. Η δημοτικότητα τους αυξανόταν καθώς περνούσε η δεκαετία και πιο συγκεκριμένα, στις Ηνωμένες Πολιτείες τα τραγούδια "Just Like Heaven", "Lovesong" και το "Friday I'm In Love" εισήχθηκαν στο Billboard Hot 100 chart. Στις αρχές της δεκαετίας του 90 οι The Cure ήταν ένα από τα δημοφιλέστερα εναλλακτικής Ροκ συγκροτήματα του κόσμου. Υπολογίζεται ότι είχαν πουλήσει 27 εκατ. άλμπουμ μέχρι το 2004 (13 στούντιο άλμπουμ και πάνω από 30 σινγκλς). Από το 2010 δουλεύουν στο 14ο άλμπουμ τους.

 Μουσικό στυλ 
Οι Cure συχνά ταυτίζονται με το είδος της gothic rock και θεωρούνται ένα από τα  χαρακτηριστικά συγκροτήματα του είδους.  Ωστόσο, το συγκρότημα έχει απορρίψει συστηματικά την ταξινόμηση, ιδιαίτερα ως gothic rock συγκρότημα. Ο Ρόμπερτ Σμιθ είπε το 2006: «Είναι τόσο θλιβερό όταν η λέξη «goth» εξακολουθεί να αναφέρεται στο όνομα The Cure» και πρόσθεσε: «Δεν μπορούμε να κατηγοριοποιηθούμε. Υποθέτω ότι ήμασταν post-punk όταν βγήκαμε, αλλά στο σύνολό του είναι αδύνατο... Απλώς παίζω μουσική των Cure, ό,τι κι αν είναι αυτό».  Ενώ συνήθως θεωρούνται παραγωγοί σκοτεινής  μουσικής, οι Cure έχουν επίσης δημιουργήσει μια σειρά από αισιόδοξα τραγούδια και αποτελούν μέρος του κινήματος new wave. Το 2004, ο Σμιθ παρατήρησε: «Ήταν πάντα παράδοξο να επιβάλλεται στον κόσμο ότι είμαστε ένα goth συγκρότημα. Γιατί, για το ευρύ κοινό, δεν είμαστε. Για τους οδηγούς ταξί, είμαι ο τύπος που τραγουδάει το « Friday I'm in Love ». Δεν είμαι ο τύπος που τραγουδάει το «Shake Dog Shake» ή το « One Hundred Years ».Cameron, Keith (August 2004). "It's more Kiss Me than goth". Mojo. No. 129. p. 87. 

Τα περισσότερα τραγούδια των Cure ξεκινούν με τους Smith και Gallup να γράφουν τα μοτίβα των ντραμς και τις γραμμές του μπάσου. Και οι δύο ηχογραφούν demos στο σπίτι και στη συνέχεια τα φέρνουν στο στούντιο για βελτιστοποίηση.  

Δισκογραφία

Three Imaginary Boys (1979)
Seventeen Seconds (1980)
Faith (1981)
Pornography (1982)
The Top (1984)
The Head on the Door (1985)
Kiss Me, Kiss Me, Kiss Me (1987)
Disintegration (1989)
Wish (1992)
Wild Mood Swings (1996)
Bloodflowers (2000)
The Cure (2004)
4:13 Dream (2008)
Songs of a Lost World (2024)

 Παραπομπές 

 Εξωτερικοί σύνδεσμοι 


Οι Cure στην Αθήνα του 1985

Κατηγορία:Βρετανικά μουσικά συγκροτήματα
Κατηγορία:Συγκροτήματα της εναλλακτικής ροκ
Κατηγορία:Βραβευμένοι με Brit
Κατηγορία:Νικητές NME Awards
Κατηγορία:Αγγλικά post-punk συγκροτήματα
Κατηγορία:Αγγλικά gothic rock συγκροτήματα